Arne Solli

Arne Solli (1938–2017) var en norsk general som var forsvarssjef fra 1994 til 1999.

 Tjeneste 
Solli tjenestegjorde i Hæren fra 1957 til 1999. Han var sjef for infanteribataljon nr. 3 i Brigaden i Nord-Norge og var nestkommanderende for Vestre Oslofjord Forsvarsdistrikt og sjef for Brigade 3 i perioden august 1983 til juni 1985. I perioden juli 1985 til juli 1988 var han ved SHAPE i Belgia. Han var stabssjef i Hærstaben i Forsvarets Overkommando fra juli 1988 til februar 1989, sjef for Distriktskommando Vestlandet en kort periode fra februar 1989 til august 1989, da han ble utnevnt til generalinspektør for Hæren (1989–1993) og øverstkommanderende i Forsvarskommando Nord-Norge fra januar 1993 til oktober 1994.«Forsvarssjefen 60 år», Aftenposten, 6. april 1998, s. 14.

I 1995, mens Solli var forsvarssjef, var han med på å ta avgjørelsen om at Norsk Militær Tattoo skulle organiseres slik det fremdeles er tilfelle pr i dag (2021). Han satt også i organisasjonens Board of Protectors fra 2006 til 2014.Offisielle programmer for NMT i perioden

 Utmerkelser 
Solli ble i 1995 utnevnt til kommandør med stjerne av St. Olavs Orden«Forsvarssjef og general Arne Solli er utnevnt til kommandør med stjerne av St. Olavs Orden», Scanpix, besøkt 15. april 2013., og var innehaver av Forsvarsmedaljen med laurbærgren, Forsvarsmedaljen med tre stjerner, Hærens vernedyktighetsmedaljen med tre stjerner, kommandør av Legion of Merit, kommandør av 1. klasse av Dannebrogordenen, storkors MilitærfortjenesteordenenAgencia Estatal Boletín Oficial del EstadoPDF, skann av dokument (Spania), kommandør av 1. klasse av Nordstjerneordenen, Fredsprismedaljen, Det frivillige Skyttervesens fortjenstmedalje, Det frivillige Skyttervesens hederstegn, FNs ekspedisjonskorpsmedalje og enda noen utenlandske ordenstegn. Han hadde også gullmedalje i følgende ferdighetsmerker: Det militære skarpskyttermerke, Det militære skimerke, Norges Skytterforbunds NAIS-medalje og Norges idrettsforbunds idrettsmerkeFoto hos Store Norske Leksikon.

Merknader

 Referanser 

Kategori:Generaler i Hæren (Norge)
Kategori:Kommandører med stjerne av St. Olavs Orden
Kategori:Forsvarsmedaljen med laurbærgren
Kategori:Forsvarsmedaljen
Kategori:Personer fra Molde kommune
Kategori:Norges forsvarssjefer